અમરેલી તાલુકાનાં વડેરા ગામ સહિત અન્‍ય રર જેટલા ગામોને વર્ષ ર017-18ના પાકવિમાથી વંચીત રાખેલ છે અથવા નહિવત પાક વિમો મળેલ છે. જયારે આ રર (બાવીસ) ગામોનાં આજુબાજુનાં 3 (ત્રણ) કિ.મી. વિસ્‍તારનાં ગામોમાં જયારે 40% થી 78% જેટલો પાક વિમો મંજુર થયેલ હોય તો આ રર ગામોનાં ખેડૂતોને પાક વિમા પ્રશ્‍ને જાકારો શા માટે આપવામાં આવેલ છે. ખરેખર વર્ષ ર017-18માં ખેડૂતોને દવા બિયારણના રૂપીયા પણ ઉપજેલ નથી તેમજ વડેરા ગામે ખેડૂતોની હાલત કફોડી બની ચૂકી છે. જો આવી જ રીતે ખેતીમાં આવા ખાડા પડતા રહેશે તો નાછૂટકે ખેડૂતોએ આત્‍મહત્‍યા કરવા મજબુર બની રહેશે. એકબાજુ પોતાના દિકરા દિકરીનાં અભ્‍યાસનો ખર્ચ, લગ્નનો ખર્ચ, ઘર પરિવારનું ગુજરાનચલાવવાનો ખર્ચ ઉપરાંત ચાલી રહેલી મોંઘવારીનો સામનો અને તેમાંય પણ આવા કપરા વર્ષ જવાથી ખેડૂતોને ખાવા પીવાનાં પણ સાંસા પડતા હોય ત્‍યારે પાક વિમા અંગે વડેરા ગામને માત્ર 7% વિમો આપી જાકારો દેવામાં આવતો હોય ત્‍યારે ખેડૂતોને પુરતી પ્રીમીયમ અને વ્‍યાજની રકમ પણ મળેલ નથી. જયારે વડેરા ગામની ર કિ.મી.ની ત્રીજયામાં આવેલા ગામોને પ0% થી 78% જેટલો વિમો મંજુર થયેલ છે. તો અમારા વડેરા ગામનાં ખેડૂતોને આવો અન્‍યાય શા માટે ? જે બાબત બહુ ગંભીર અને અતિસંવેદનશીલ હોય જયારથી વિમો મંજુર થયેલ છે, ત્‍યારથી વડેરા ગામે જાણે કુદરતી મોટી આફત આવી પડેલ હોય તેમ ગામ ગમગીન અને શોકમય બની ગયેલ હોય જેથી રહેમરાહે ખેડૂતો પર સંવેદના દાખવી દયાની દૃષ્‍ટીએ વડેરા ગામ અને અમરેલી તાલુકાનાં અન્‍ય રર ગામોને પાકવિમા પ્રશ્‍ને સંવેદના દાખવી ફેરવિચારણા કરવા આગળની કાર્યવાહી કરવા પૂર્વ સરપંચ ભરત હપાણીએ મુખ્‍યમંત્રીને પાઠવેલ પત્રમાં માંગ કરી છે.